  Туспуктэм: Григорий Фомин Наталия Сильвестрова 14-15 оштолэзе Удмуртиын уже интыянъя огъяросси ярмаркалэн улосвыл люкетэз ортчоз. Со Ижкарын, Глазкарын, Можгаын, Сарапулын, Камбаркаын, Играын, Уваын но Гракын уже интыянъя центръёсын радъяськоз. Со сярысь элькунысь тӧролэн но кивалтэтлэн пресс-службазы ивортӥз. Площадкаос 10 часысен 15 часозь ужалозы. Ужрадэ ужтэк кылемъёс, ужан интызэс воштыны малпасьёс, студентъёс но 14 арессэс ортчем дышетскисьёс пырсиькыны быгато. 50-лэсь трос предпритятиос куинь сюрс котыр пӧртэм вакансиос ӵектозы. Оглом та дыре 17 сюрслэсь трос буш ужан интыос вань. « Удмуртиысь калыкез уже интыянъя служба элькунын улӥсьёслы уж шедьтыны туж юрттэ. Со юрттэтлы луыса 2023-тӥ арын элькунысь 2 сюрс 699 мурт ужаны интыяськиз » Ольга Лубнина, Удмуртиысь мерлыко политикая но ужъя министр Ярмаркалэн программаеныз рос-прос тодматскыны татын луэ. Ужлы ёрмисьёс «Содействие занятости» федерал ӵектосэ пыриськыны быгато. Со понна чӧлсконпусъя дышетскыны куриськон келяно. Тегъёс: уж ужтэккылемъёс Удмуртия Россия  